mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk en mk mk mk zh en mk mk mk en zh mk mk mk mk en en en mk mk mk ru hbs_cyr mk ru mk mk mk mk hbs_cyr ru hbs_cyr hbs_cyr ru ba mk mk uk en mk mk mk ru mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Промотивно видео на „Леика“ во кое се спомнува масакрот на плоштадот Тиананмен бргу се прошири на кинеските друштвени медиуми. Потоа, исчезна. · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Промотивно видео на „Леика“ во кое се спомнува масакрот на плоштадот Тиананмен бргу се прошири на кинеските друштвени медиуми. Потоа, исчезна.
Масакрот е најцензурираната тема на Интернет во Кина.
Објавено на 2 јули 2019 18:45 GMT
Прочитај го овој напис на English, Eλλnvιkά, Malagasy, Italiano, Shqip, Español, Français, English
Човекот кој застана пред тенкот на 4 јуни, рефлектиран на леќите од камерата. Скриншот од ЈуТуб, Leica: – the Hunt
Ново видео кое ја промовира германската компанија за фотоапарати „Леика“ предизвика немири на Интернет просторот во Кина, по што видеото и неговите деривати беа забранети.
Продуцирано од рекламната агенција на Леика „F/Nazca Saatchi & Saatchi“, видеото со времетраење од пет минути беше објавено во Бразил на 16 април како прослава на 100 годишнината на брендот.
Во видеото наречено „Ловот“ е прикажан колаж од фотографии кои документираат насилство и конфликти на разни места низ светот. Видеото завршува со сцена од внатрешноста на хотел во Пекинг во 1989, каде офицери на кинеската војска малтретираат фотограф, кои потоа го оставаат сам. Во задината се слушаат истрели од огнено оружје додека фотографот чекори кон прозорецот и го крева фотоапаратот. Тогаш, во објективот се рефлектира познатата глетка од тенкови како се движат низ плоштадот Тиананмен кон еден единствен демонстрант кој стои пред нив.
Гледачите кои се запознаени со оваа историја ќе ја препознаат поврзаноста со познатата фотографија „Човекот и тенкот“, направена од Џеф Виденер на плоштадот Тиананмен на 4 јуни 1989 година. На тој ден, кинеската војска спроведе брутална кампања против студентските демонстрации кои повикуваа на демократски реформи. Во тоа време, кинескиот Црвен крст процени дека биле убиени 2,700 цивили, но поновите процени од агенции на владите на Обединетото Кралство и САД ја ставаат оваа бројка над 10,000.
Истражувачите на универзитетот во Хонг Конг покажаа дека масакрот на плоштадот Тиананмен, кој често се нарекува едноставно како „4 јуни“, претставува најстрого цензурираната тема на Интернет просторот во Кина.
Реагирајќи на видеото, некои корисници на друштвени медиуми рекоа дека истото ја „навредува Кина“, додека други започнаа да се прашуваат за бизнис партнерството помеѓу „Леика“ и „Хуавеи’, најголемиот кинески производител на мобилни телефони и компанија која развива 5Г мрежа. „Хуавеи“ ги вградува објективите на „Леика“ на некои од нивните телефони.
Иако видеото не беше наменето за кинеската публика, истото со голема брзина циркулираше на друштвените медиуми во Кина и стана вирално преку ноќ.
Кинеските цензори брзо реагираа и го објавија следното упатство, кое „протече“ на 18 април (преку „Чајна диџитал тајмс“):
As quickly as possible, all video websites find and delete video and images from the Leica advertisement. (April 18, 2019)
Колку што може побрзо, [на] сите видео веб-страници најдете го видеото и слики од рекламата на Леика. (18 април 2019)
Следните неколку дена, корисниците на „Веибо“ им беше забрането да ги пишуваат зборовите „Леика“ [Leica] на англиски и „徕卡“ на кинески.
Корисникот на „Твитер“ @woilgoo објави кадар од екранот со известувањето за цензура кое се појавуваше кај корисниците кога се обидуваа да ги објават овие зборови на „Веибо“. Во известување се вели „прекршување на релевантни закони и регулативи или конвенцијата на заедницата на ‘Веибо'”.
#leica #莱卡 关键词被微博weibo封杀屏蔽. pic.twitter.com/B7yRUdG9jN
— SYECOR (@woilgoo) April 18, 2019
клучниот збор Леика е блокиран на Веибо
Сепак, разговори за видеото продолжуваат да се појавуваат на „Веибо“. Корисниците од Кина кои се активни на кинеските платформи како и на „Твитер“ документираа некои од овие разговори на „Твитер“, кој е блокиран во Кина, но сепак е достапен преку ВПН.
Корисникот на „Твитер“ @cheriechancy успеа да документира низа коментари под официјалниот кориснички профил на „Леика“ на „Веибо“:
Although #TheHunt video cannot be found on #Leica’s Weibo account, Chinese social media users still managed to comment on an earlier post, subtly referring to the controversial ad and expressing appreciation and surprise that the account is still up and running #徕卡 pic.twitter.com/El2nE6nPmt
— Cherie Chan 陳卓妍 (@cheriechancy) April 19, 2019
Иако видеото „Ловот“ не може да се најде на профилот на „Леика“ на „Веибо“, корисниците на друштвените медиуми од Кина сепак успеја да коментираат на постар напис, суптилно осврнувајќи се на контроверзната реклама и изразувајќи благодарност и изненаденост што профилот е сè уште активен.
Откако настапи машинеријата за цензура, инцидентот набрзина се олади и сите траги од видеото беа отстранети од големите платформи на друштвените медиуми во Кина.
Сега, корисниците на друштвените медиуми може да објавуваат написи за „Леика“, сè додека тој термин не е поврзан со друга сензитивна содржина.
Видеото продолжува да циркулира надвор од Кина. На „Фејсбук“ многу раселени корисници од Кина го споделија видеото во сеќавање на 30 годишнината од масакрот на 4 јуни. На „Јутјуб“, пак, најголемиот дел од критиките е генерално позитивен:
Good job Leica. Salute to all the brave journalists in the world!
You earned my respect Leica, dare to tell the truth…but may god bless your business at mainland China…
a great video, why people of china dislike it who knows… Maybe they cant face the truth of about there [sic] government …
Браво Леика. Поздрав до сите храбри новинари во светот!
Ја заслуживте мојата почит „Леика“, се осмелувате да ја кажете вистината… Бог нека ви го благослови бизнисот во Кина…одлично видео, кој знае зошто луѓето во Кина не го сакаат… Можеби не можат да се соочат со вистината за нивната влада…
Овој напис е од Адвокс, проект на Глобал војсис со сопствен сајт за бранење на слободата на говор и против онлајн цензурата. · Сите написи
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани